JohanHeinsen/ENO huggingface dataset:
Den Vest-Sjællandske Avis, 1841-12-17
Kongelig Resolution. Med Hensyn paa, at Frederiksgave og Flenslofte Godser ved allerhøieste Resolution af 11te Novbr. f. A. ere reserverede som bestandigt Domaine, og da saaledes de Godserne tilliggende Skove fremtidigen ville være at sætte i Classe med andre kongl. Domaineskove i Danmark, har Rentekammeret under 2de de nedlagt allerunderdanigst Forestilling angaaende kongelige Ansættelse for Forst betjentene ved ovennævnte Godser. - De Puncter, som Collegiet allerunderdanigst havde indstillet til Hs. Majestæts allerhøieste Afgjørelse, vare: 1) at de ved Frederiksgave og Flenstofte Skove ansatte Betjente, Rasmus Hansen, Erik Jensen og Jørgen Andersen, allernaadigst maae forundes Ansættelse som Kongelige Forstbetiente, saaledes: a) at Skovbetjent Rasmus Hansen tillægges Prædicat af Overskovfoged samt derhos en aarlig Løn af 300 Rbd. Sølv Benyttelsen af den ham hidtil overdragne Bolig med Jordlod og et Deputat af 4 Favne Brænde og 10 Læs Tørv; b) at Skovfoged Erik Jensen ved Bukkerup for sin Tjenestetid forundes en aarlig Løn af 102 Rbd. foruden Bolig, Jordlod samt Deputat af 2 1/2 Favne Brænde, men at Lønnen for hans eventuelle Eftermand og fremdeles nedsættes til 80 Rbd. aarlig; og c) at Skovfoged Jørgen Andersen ved Ungersbjerge og Stumpeskoven tillægges en aarlig Løn af 60 Rbd., samt Deputat af 2 Favne Brænde, og at ham derhos meddeles Tilsagn og i sin Tid at vorde overdraget det saakaldte Vuttemosehuus med tilliggende Jordlod som Tjenestebolig. Alle forøvrigt med Forpligtelse til for egen Regning at vedligeholde Boligerne. 2) at fornævnte Betjente meddeles Bestalling af Kammeret, i hvilke udtrykkeligen bliver at anføre, at de ere Opsigelse underkastede; og 3 at ovenanførte Gager blive at udrøde af vedkommende Godsers Forstkasse. - Herpaa har Hs. Malestæt under 10de næstefter resolveret saaledes: "Vi bifalde allernaadigst de heri af Vort Rentekammer allerunderdanigst fremsatte Jndstillingspuncter; dog vil Kammeret have at drage Omsorg for, at de nuværende Leiere af det saakaldte Vuttemosehuus med tilhørende Jordlod opsiges til at fraflytte samme, saasnart dem kan forskaffes en anden passende Bopæl, paa det at det nævnte Huus med Tilliggende snarest kan overdrages Skovfoged Jørgen Andersen som Tjenestebolig."(Berl. Av.)
Den Vest-Sjællandske Avis, 1841-12-17
Postforsendelsesret. Hs. Majest. Kongen har under 8de d. M. allernaadigst forundt Typograph E. N. Kirkerup i Aarhuus den i Placaten af 10de April 1840 omhandlede lettede Postforsendelsesret for det af ham udgivne Blad "Almuevennen under de for denne Begunstigelse sædvanlige Vilkaar. (Berl. Av.)- J Anledning af den Ticherningske Sag har Hs. Majestæt befalet, at ei nogen af de Officerer, der have staaet i nogetsomhelst Forhold til det ophævede Artilleriecadetinstitut, maatte erholde Sæde i de afholdende Forhører. Præsidiet er forøvrigt overdraget en Mand af anerkjendt conservativ Tænkemaade. Da slige Forretninger pleie at gaae efter Tour, og den, hvem Præsidiet i den Tscherningske Sag er overdraget, ogsaa var Præses i den Sponneckske Sag, synes det, at Vedkommende har overbeviist sig om hans Brugbarhed i den Grad, at de der have fundet Grund til at forlade den sædvanlige Orden. (Vib. Av.) Silke= og Klædeknæmmer C. Larsen er strax efter den ham overgaaede Høiesteretsdoms Afsigelse indgaaet med en allerunderdanigst Ansøgning om Straffens Forandring til en Pengebod, hvilken Ansøgning velvilligen er bleven understøttet med Secretair Salchows Erklæring, idet han bemærkede, at han ved de i Sagen ergangne Domme nu har opnaaet den Beskyttelse for sin borgerlige Agtelse, som Pligten bød ham at søge, og at han saa meget mindre attraaede, at Larsen skulde komme i nogen uheldig Stilling, som han gjerne vilde troe, at han i Virkeligheden hverken har været Forfatter til de paakiendte Artikler eller foranlediget deres Offentliggjørelse. Da der tillige vel ikke er Tvivl om, at Retten jo vil understøtte den Ansøgende med sin kraftige Anbefaling, saa er der alt Haab om, at bemeldte humanne Forandring i Straffen vil blive bevilget. (Kbhp.) Baptisterne. Vor Beretning om, at Spise vert Ryding endnu sad arresteret, berigtige vi derhen, at det kongelige Danske Cancellie har tilladt, at saavel han som Muursvend Peulike maatte løslades, imod at der gaves dem af Politiet, ligesom Brødrene Mønster, Tilhold om at forholde sig rolige. (Dagen.)¬
Den Vest-Sjællandske Avis, 1841-12-17
J Fædrelandet fortælles der, at Orla Lehmann selv vilde føre sin Sag for Høiesteret, Noget, der naturligviis vilde lokke en uhyne Menneskemasse som Tilhørere, naar Sagen kom for. Man erfarer nu, at Cancelliet har rescriberet Generalfiskalen, at Orla Lehmanns Sag, skal føres skriftlig for Retten. (Aalb. Av.)- Det er temmeligt vist, at flere af de gamle Chefen for de respective Regimenter ville afgaae ved Militairforandringen eller ogsaa forsættes. Man taler saaledes om, at Hs. Kongl. Høihed Kronprindsen, vil blive udnævnt til Chef for Husarerne, og dette finden Bekræftelse i den Omstændighed, at Kronprindsen i disse Dage har underkastet sig Examen i Cavallerietjeneste paa Jægersborg. (Aalb. Av.) om Efter Forlydende vil Finantsregnskabet for 1840 og Budgettet for 1841 udkomme i Løbet af de sidste otte Dage i Aaret. Som vi med Vished vide, vil Resultatet langt overstige Forventningen, og saaledes skulle de ved Kronningen i 1840 medgaaede Udgifter ikke beløbe sig til meget mere end 300000 Rbd. (Aalb. Av.)¬
Den Vest-Sjællandske Avis, 1841-12-17
- Storemagleby Sogn. Vi have tidligere berettet, at der ikke var udnævnt Valgbestyrelse til Sogneforstandervalg for Storemagleby Sogn. Grunden hertil var, at Sognets Hovedbyer Drage og Storemagleby eller Hollænderby ønskede at conservere deres hidtilværende særegne og adskilte Communalbestyrelser, for hvilke der det sidste Decennium vare udarbeidede egne Regulativer, grundede paa ældre Vedtægter, hvilke man for Tiden fandt sig vel tjent med. Efterat denne Sag har været Hs. Majestæt Kongen foredraget, har Allerhøistsamme under 8de d. M. allernaadigst resolveret saaledes: Vi bifalde allernaadigst, at Storemagleby og Drags Byer paa Amager maae, skjøndt forenede under eet Sogn, nemlig Storemagleby Sogn, vedblive at have deres særegne Communevæsen, og at dette for hver især af de nævnte Byer indtil videre maa bestyres paa den hidtil hjemlede Maade, men at det, hvis Andragende skulde indkomme, enten fra nogen af disse Byers communale Bestyrelse, eller fra selve Bymændene, om en efter Grundsætningerne i Anordningen 13de August 1841 lempet Communalforfatning, vil blive at tage under allerhøieste Overveielse, hvorledes samme kan være at iværksætte."(Dagen.)
Den Vest-Sjællandske Avis, 1841-12-17
Aalborg den 13de December. Som vi erfare, har Hr. Byfoged Helberg i Sæby, omtrent samtidigt, med en fra Cancelliet hertil indløben Ordre, sagsøgt Hr. Proprietair Formann til Dronninglund for det i Aalb. Av. Nr. 238 indeholdte Angreb paa hans Embedsførelse. Hr. constitueret Byfoged Rømer Frederikshavn er af Amtet constitueret som Dommer i Sagen og Hr. Procurator Kyhnel i Sæby beskikker som Actor. (Aalb. Av.)
Den Vest-Sjællandske Avis, 1841-12-17
Ved planmæssig Anvendelse af de ovenfor nævnte Hjælpemidler, som man fortsætte i flere Timer uder at opgive Haabet og Gjenoplivelse, vil det ofte lykkes at frelse den Skindøde. Nestved den 10de December 1811. Høegh Guldberg, Landphysicus.
Den Vest-Sjællandske Avis, 1841-12-17
AVERTISSEMENTS. HERIETTE MARIA DAVID. Et Aandechor fra fjerne Himmelsoner, Löd ned til Dig i Sorgens dybe Nat, Og kaldte Dig med underfulde Toner Til Fredens Hjem, fra Sorgens Bolig brat. Og mens et ømt Farvel til dine Kjære. Du sendte hid som blid og kjerlig Trøst, I Favn Dig Lysets Engle maatte bære Paa Herrens Vink, til evig Fryd og Lyst. I Sörgende, sög Trøsten i det Fjerne, Og skuer ei til Gravens Tue hen! Fra Himlens Blaae vil Petta som en Stjerne Tilvinke: "ler vi samles skal igjen!" Til Fordeel for trængende Familier i Slagelse, vil Directionen for Selskabet "Den nye Forening.
Den Vest-Sjællandske Avis, 1841-12-17
ved flere Dilettanters velvillige Understöttelse, Tirsdagen den 21de December förstkommende lade opføre paa det herværende Theater en Forestilling, bestaaende af: Den hjemkomne Nabob, Lystspil i 3 Acter af Th. Morton, oversat af N. T. Bruun. Ligeledes har Hr. Pianist Schowgodhedsfuldt paataget sig at udføre et Musik-Numer efter Comediens Slutning. Billetter a 3 Mk. kunne Selskabets Medlemmer og, forsaavidt Pladsen tillader det, Saadanne, der indføres ved Disse, erholde hos Selskabets Kasse, rer, Hr. Capitain v. Lindberg, samt ved Indgangen, som aabnes Kl. 5, Begyndelsen skeer Kl. 6. Billetter a 1 Mk. til Generalprøven Mandagen d. 20de December förstk. Kl. 6 kunne Selskabets Medlemmer ligeledes lade afhente hos Kassereren, Slagelse den 17de December 1841. Directionen.
Den Vest-Sjællandske Avis, 1841-12-17
Plads for en Stuekone er ledig i Slagelse Hospital. Ved kommende, som maatte ønske samme, bedes at henvende dem til Hospitalsforstanderen.
Den Vest-Sjællandske Avis, 1841-12-17
HANDESLERE.
Den Vest-Sjællandske Avis, 1841-12-17
Et confirmeret ungt Menneske med gode Skolekundskaber, som har Lyst til at lære Handelen. kan strax eller til Paaske 1842 blive antaget Handelslære, naar man derom henvender sig til Kjöbmand J. G. Lund i Slagelse.
Den Vest-Sjællandske Avis, 1841-12-17
En ung Jomfrue, som til Fuldkommenhed forstaaer Skræddersyning efter Maal og tillige er temmelig ferm i Madlavning, ønsker sig Condition, helst strax, i modsat Tilfælde til 1ste Mai. Hun er tillige villig at deeltage i alle andre Sysler med Huusmoderen. Paa Lønnen ansees ikke saameget som paa en blid Omgang. Den Søgende anvises af Bogtrykker, Magnus.
Den Vest-Sjællandske Avis, 1841-12-17
En Jomfrue, som er duelig i Linnede og Skræddersyning og tillige til Madlavning, kan erholde en god Condition Nærmere Anviisning giver Bogtrykker Magnus.
Den Vest-Sjællandske Avis, 1841-12-17
Forskjellige Sorter Cigarrer, deriblandt Havanna, Cuba, Cabannos, Amarillos, samt andre Sorter Tobakker af Spielwerg & Comp. Fabrik Christiansfeldt bekommes hos Slagelse den 9de December 1841. H. H. Schou & Comp.
Den Vest-Sjællandske Avis, 1841-12-17
Den Leilighed, som for Tiden beboes af Jomfruerne Gal skiøt i Kobbersmed Dørges Gaard paa Rosengaden, er at faae tilleie til Paaske Flyttetid.
Den Vest-Sjællandske Avis, 1841-12-17
Hos Kjøbmand Jensen i Kallundborg faaes tilkjøb1) en saa god som ny Brændeviinspande, af circa 5 Tdrs Størrelse, vog 32 Lpd. 4 Pd. 2) en ny Bund til en Ditto paa 89 Tdrs Størrelse, op hamret og vog 22 Lpd. 8 Pd. 3) et lille Partie, circa 30 Tylter, 6, 7 og 8 Al., 4 a 3 Aar tørre, fiirskaarne Fyr-Maalsbord. 4) et Ditto 3 T. Egeplanker, forskjellig Længde og Brede og 67 Aar tørre. 3) En stor Jernbilæggerovn, vog 21 Lpd., og tjenlig til en Skole, og 6) et saa godt som nyt Ege-Mæskekar, circa 27 TdrsStørrelse af 3 T. Pilestaver. Hvide drøie Risengryn 9 s. pr. Pd. 8 Mk. pr. Lpd., reensmagende blaae Caffe 21 s., lyst Candi24 s., fast Melis 21 s., godt stridt Pudersukker 12 a 14 sk. pr. Pd., reenpillede Rosiner 12 a 16 s., ny Svedsker 10 sk., store spanske Nødder 12 s. pr. Pd.
Den Vest-Sjællandske Avis, 1841-12-17
nye Citroner 21 a 32 s. Dusinet, velsmagende PunschErtract 2 Mk., allerfineste ditio 2 Mk. 1 s. Flasken, stærk St. Croix Rom 2 Mk. Potten, meget gammel ditto 3 Mk. Flasken, klar raffineret Lampetran 22 sk. Potten, gode Flaskepropper 2 Rbd. pr. 1000 Stkr. extra god Blanksværte 10 sk. 1/2 Flaske, samt allerfineste ny Congothee 8 Mk. pr. Pd., smaat ditto 7 Mk. 8 s.; sælges tilligemed alle andre Urtekramvarer, meget billigt hos Urtekræmmer Carsten Friis, Hjørnet af Lavendelstræde og Hestemøllestræde i Kjøbenhavn. 500 Lpd. særdeles godt Høe anvises tilkjøbs af Avis-Expeditionen.
Den Vest-Sjællandske Avis, 1841-12-17
Ved Wandsbecks 1350de Trækning udkom No 44 23 27 35 54 Paa dette Blad, der udgaaer fire Gange ugentlig, imodtages Subscription paa alle kongelige Postcontoirer i Danmark Hertugdømmerne. Prisen er, alle Omkostninger iberegnede, 1 Rbd. 1 Mk. 14 s. Qvartaler,
Den Vest-Sjællandske Avis, 1841-12-20
277 N. J. Den Vest-Sjællandske Avis. Mandagen den 29 December. No 196. N. Redigeret, trykt og udgivet al veret Magnus i Slagelse. Med Kongelig allernaadigst Tilladelse, at forsendes med Brevposten i Danmark og Hertugdømmene
Den Vest-Sjællandske Avis, 1841-12-20
Udenlandske Efterretninger. Spanien. Espartero har givet befaling til at hæve Beleiringen for Bilbao.
Den Vest-Sjællandske Avis, 1841-12-20
Frankrig. En Person ved Navn Dusour, som er erklæret under Anklage i Quenissets Sag, men som hidtil har undgaaer Politiet, er nu bleven anholdt og stillet for Pairsretten. Men han negter enhver Deeltagelse i et hemmeligt Selskab og i Attentatet den 13de Septbr. Den 11te Decbr. forsvarede Le dru-Rollin Dupoty; han godtgjorde, at han hverken havde Deel i det hemmelige Selskab eller i Attentatet; han beviste, at dersom man vilde straffe den Anklagede for en Presseforseelse, saa maatte Anklagen bringes for en anden Domstol. – J Pau er Processen endt imod de for Urolighederne i Toulouse anklagede Personer. Resultatet var et nyt Nederlag for det reactionaire Ministerium; thi alle de Anklagede bleve frikjendte paa een nær, som dømtes til tre Maaneders Fængsel. Ogsaa i Air er Processen om det saakaldte Marseillercomplot sluttet; 53 af de Anklagede ere dømte til Fængsel paa 7, 6, 5 og 1 Aar. – Den nye Engelske Gesandt, Hr. Cowley, nyder en særdeles Udmærkelse ved det Franske Hof.
Den Vest-Sjællandske Avis, 1841-12-20
England. Fra den betydelige Engelske Fabrik stad Rottingham skrives i Globe: En i Sandhed frygtelig Nød hersker her, Hundreder vansmægte her paa Straaleiet uden Spise, Varme og Klæder, og det er Folk, som gjerne vilde arbeide, naar de blot kunde finde nogen Beskjeftigelse. Daglig drage Skarer af Mænd, udtærede af Hunger og klædte i Pialter, to tre til fire Hundrede i Tallet, igjennem Staden, førende et Brat foran sig, hvorpaa staaer med store Bogstaver: "Nødlidende og uden Arbeide." Andre Skarer af tredive til fyrgetyve trække Sandkarrer, gjennem Gaderne og tigge Dør fra Dør. Dertil kommer, at dette Aars Kartoffelhøst er faldet slet ud formedelst det vaade Veir, især i Wales og Jrland hvor Kartoflerne danne Landmandens Hovednæring Sverrig og Norge. J Sverrig er emanere en meget alvorlig Jndskærpelse af de tidligere Anordninger og Fylderie og Drukkenskab. Tilførselen, af Kornvarer til Norge vedbliver at være ringe For Stettiner=Rug har man betalt 4 1/2 Sp. pr. Td. for radet Byg 2 3/5 Sp. J Sverrig ere Priserne paa Kornvarer ligeledes høie. - J Gothenborg er Jern mere søgt, og Efterretningerne fra England og Amerika ere gunstigere for denne Artikel. Prisen er stegen 1/2 Rd. Bco pr. Skpd. - J den nu forløbne Uge er til Moss fra Danmark indført omtrent 850 Tdr. Byg og 3000 Tdr. Potetes. Af Rug har ingen Tilførset været, og hvis ikke en saadan snart indtræffer, vil der blive total Mangel paa denne Kornsort, som nu er stegen til 4 Spd. 96 s. a 5 Spd. Tønden.
Den Vest-Sjællandske Avis, 1841-12-20
Tyrkiet. Hr. Mussurus, den høie Ports Repræsentant i Athen, giver endelig efter i sin Jver mod Grækenland, og den sidste Post bringer den Efterretning, at det Græske Gouvernement er skredet til at undersøge Portens Besværinger. Tillige meddeler Hr. Mussurus Reis-Effendi en i den forsonligste Tone affattet Note, som det Græske Ministerium i denne Henseende har rettet til ham. Regjeringen i Athen lover deri at underkaste alle de fremsatte Klagepunkter en upartisk Prøvelse og saavidt muligt afhjælpe samme; men hvor dette ikke kan lade sig gjøre, da at give Porten de nødvendige Oplysninger, Denne Efterretning forenet med Frankrigs, Englands og Ruslands Repræsentanters velmeente Raad har ikke forfeilet at gjøre et gunstigt Jndtryk paa Porten, saa at alle videre Troppesendelser til Thessalien ere standsede. - Chosrew Pascha har allerede havt flere Samtaler med Personer, som udøve stor Jndflydelse saavel paa Sultanen som paa hans Moder, og Resultatet af disse Samtaler har medført flere af de Personers Tilbagekaldelse, som under Abdul Medschids Regjering bleve fjernede fra deres Embeder og levede i Exil. - Sultanens første Gemalinde er meget syg. – Jfølge Nedschib Paschas Beretninger fra Damaskus befinder den Tyrkiske Befolkning i denne Stad sig i største Bevægelse, holder Forsamlinger i Moskeerne, og forlanger intet Mindre af Paschaen end at bortvise alle de Christne fra Paschaliket og Forbud mod de Europæiske Consulers Ophold i Staden. - Feiden imellem Druserne og Maroniterne vedvarer; de sidste forfølges uafladeligt af de dem overlegne Druser, og disse have erklæret ikke at indvilge i Freden, førend Maroniterne have udleveret deres Vaaben. Breve fra Beirut forsikkre paa det Bestemteste, at den i Beirut commanderende Engelske Oberst har en Haand med i Spillet, ja styrer det Hele.
Den Vest-Sjællandske Avis, 1841-12-20
Blandinger. Frankrig. Den 3die d. M. om Aftenen sporedes en let Jordrystelse i Lyon, som varede i nogle Secunder. J Vienne var Rystelsen saa stærk, at enkelte Skillerum i Husene styrtede ned.
Den Vest-Sjællandske Avis, 1841-12-20
J Metalstøberiet i Metz skal i forrige Maaned ved Støbningen af fire Kirkeklokker paa een Gang den skrækkelige Begivenhed have tildraget sig, at formerne sprang, og at den gloende Masse saaledes underminerede Gulvet, at det gyngede som blød Mosejord under Arbeiderne, og at 8 af dem vare, inden de kunde frelse sig ved Flugten, sunkne ned i Jldsvælget igjennem den bortbrændte Jordskorpe. For nogen Tid siden opbrændte paa Veien til Havre en Fragtvogn, der, som man nu forsikkrer, indeholdt en Mængde mærkværdige og interessante Gjenstande, som Kongen af Neapel havde sendt Prinds Carl af Preussen; den indeholdt blandt Andet flere Gjenstande, som vare udgravede i Herculanum og Pompeji.
Den Vest-Sjællandske Avis, 1841-12-20
J Paris døde for nylig en meget berømt Theaterdigter, Theaulon, som har skrevet 250 Stykker, der samtlige ere blevne opførte.
Den Vest-Sjællandske Avis, 1841-12-20
Fiskerne ved Kysterne af Normandiet og Bretagne have gjort den bemærkning, at fiskeriet der er betydeligt aftaget siden Napoleons Fald. Dette Aars Fiskerie synes endmere at bestyrke dem i denne Overtro, Fiskene have atter indfundet sig, fordi Napoleon er vendt tilbage til Frankrig.
Den Vest-Sjællandske Avis, 1841-12-20
England. Som bekjendt er Smeden i GretnaGreen ikke den Eneste, der ægtevier de Personer, som i denne Henseende indfinde sig hos ham; der gives flere andre Personer ved de Skotske Grændser, som give sig af med denne indbringende Forretning. Saaledes berettes der, at en Kone i Lockesmouth har i de sidste sex Aar viet 1300 Par.
Den Vest-Sjællandske Avis, 1841-12-20
Tydskland. Sammenligner man Længden af samtlige Jernbanelinier i Tydskland, saa faaer man følgende Resultat: 1) fuldendte Jernbaner 175, Miil, som har kostet 38,940000 Rthlr.; 2) Jernbaner under Anlæg 166 1/4 Miil, som vil koste 13 357000 Rth.; 3) concessionerede Jernbaner 122 Miil, som anslaaes til 27,240000 Rth.; 1) projecterede Jernbaner, 303 Miil, som formodentlig vil koste 80 586000 Rth.; til Forbindelsesbaner 193 Miil, som anslaaes til 42, 186000 Rth. Tilsammen 1021, 9 M. og 232,969000 Rth. Udstrækningen af Englands Jernbaner er 383 M.; af de forenede Staters 745 M. og endvidere 1300 M. projecteret.
Den Vest-Sjællandske Avis, 1841-12-20
Hamborg. Det Hamborgske Politie forbyder Salg af Porcelainspibehoveder, der indeholde Arsenik Saltsyre, og som ere kjendelige deels paa deres eiendommelige bleggule Farve, deels og fornemmelig paa at de, hedede i Flamme eller over Kul, udvikle umiskjendelig sure Dunster af en skarp, stikkende Lugt hvorhos tillige det ophedede Sted forvandler sin gul Farve til violetagtig graa.
Den Vest-Sjællandske Avis, 1841-12-20
En Forening til at afskaffe Dyrplagerie har nu constitueret sig.
Den Vest-Sjællandske Avis, 1841-12-20
Norge. J London er der blevet samlet til Fordeel for de Brandlidte i Trondhjem 353 Pd. St. Denne Sum ere Subskribenterne blevne enige om at anvende til Anskaffelsen af en Pram-Brandsprøite af bedste Sort, som man med det Første kan vente til Trondhjem.
Den Vest-Sjællandske Avis, 1841-12-20
Tyrkiet. Konstantinopel har nu faaet et Jtaliensk Theater, og Forestillingerne der begynde i denne Tid. Det kan rumme 800 Personer.
Den Vest-Sjællandske Avis, 1841-12-20
Jndenlandske Efterretninger. Kjøbenhavn den 18de December. Udnævnelser og Entledigelser. Under 13de d. M.
Den Vest-Sjællandske Avis, 1841-12-20
har Hs. Maj. allernaadigst beskikket Candidat i Theo logier, C. F. Kaalund til residerende Capellan for Skovlænge, Søllested og Gurrebye Menigheder paa Lolland. - Under 14de dennes har det allernaadigst behaget Hs. Majestæt Kongen at meddele Cand. Jur. Jver Holger Baron v. Rosenkrantz Tilladelse til at underkaste sig den for Auditeurer befalede Examen.
Den Vest-Sjællandske Avis, 1841-12-20
Jstedetfor den til den 1ste Januar 1812 afgaaende Krydstoldinspecteur for Vestkysten af Hertugdømmerne og indtil Nymindegab, Capitainlieutenant Raffenberg, er Premierlieutenant i Søetaten Dønner udnævnt paa 3 Aar, og er det blevet ham anviist at tage Bolig i Wyck paa Før. - Under 15de dennes har Hs. Majestæt allernaadigst udnævnt Kgl. Portugisisk Gesandt ved det Kongl. Storbritanniske Hof, Baron Moncorvo, til Commandeur af Danebrogen.
Den Vest-Sjællandske Avis, 1841-12-20
Under f. D. har Hs. Majestæt allernaadigst udnævnt Legationssecretair ved det Kongl. Danske Gesandtskab i Berlin, Geheime-Legationsraad C. W. Løvenørn, Ridder af Danebrogen, til Kammerherre.
Den Vest-Sjællandske Avis, 1841-12-20
Under f. D. har Hs. Majestæt allernaadigst forundt Klosterskriver samt Gods- og Material-Forvalter ved Vemmeltofte Kloster, Kammerraad og Landvæsenscommissair D. C. B. Howitz, lige Rettigheder men Kongl. Embedsmænd. - Under den 15de d. M. har Hs. Majestæt benaadet Opsynsmand under Havneinspectoratet, Lars Petersen, i Seden ved Odense, med Danebrogsmændenes Hæderstegn.
Den Vest-Sjællandske Avis, 1841-12-20
Under 16de dennes har Hs. Majestæt allernaadigst beskikket Cand. i Theologien, S. N. P. Hasle, til Sognepræst for Asnas Menighed i Sjælland. Besidderinden af Hovedgaarden Adelersborg har denne Gang proponeret til dette Kald. - Under f. D. har Hs. Maj. allernaadigst overdraget Auscultant i det kongelige Rentekammer Grev J. S. Schulin indtil videre at fungere som Committeret under Kammerets 2den Section. - Under 16de d. M. har Hs. Maj. paa Ansøgning i Naade og med Pension entlediget Sognepræsten for Dusted og Taaning Menigheder i (Berl. Av.) Aarhuus Stift, S. Bagge. - Lehmann. Efter Kjøbenhavnspostens" Beretning skal en Deputation fra Falster have overbragt Hr. Orla Lehmann en Gulddaase, paa hvis Laag, findes en Krands af Diamanter, der onslutter de Ord: "Til Orla Lehmann fra Borgere og Bønder paa (Dagen.) Falster. Sygdom blandt Heste. Allerede i længere Tid har der her i Staden og Omegnen, som flere Steder paa Sjælland, viist sig Lungesyge blandt Hestene, hvilken rimeligviis maa, ligesom Sygdommen, blandt Qvæget, tilskrives Græsgangenes Beskaffenhed Efteraaret. Vi have nu modtaget den sørgelige Efterretning, at der i Roeskilde har yttret sig Spor til Hovsyge blandt Hestene, en Sygdom af samme Beskaffenhed, som den herskende Klovesyge blandt Qvaget. Tillige skal der i Landsbyen Thune i Thune Herred, i Nærheden af Roeskilde, være lagt taget Symptomer af Tungekræft blandt Hestene. Heri Staden ere Køerne næsten ingensteds frie for Tungekræft og Klovesyge, og det har ikke Udseende af, at denne Sygdom allerede skulde være i Aftagende.
Den Vest-Sjællandske Avis, 1841-12-20
J Roeskilde ere paa eet Sted 10 Køer døde af denne Sygdom; heri Staden ere endnu kun enkelte døde.
Den Vest-Sjællandske Avis, 1841-12-20
(Dagen.)
Den Vest-Sjællandske Avis, 1841-12-20
Jfølge, Flensb. Zeit." af 6te dennes er der falden kongl. Resolution paa Andragendet fra Communalbestyrelserne i Flensborg og Husum og Anlæggelsen af en Chaussee imellem disse tvende Byer, ifølge hvilken Hs. Majestæt ikke har fundet Anledning til for det Første at indlade sig derpaa en Decision", bemærker det nævnte Blad, som vistnok af flere Grunde kunde ventes.
Den Vest-Sjællandske Avis, 1841-12-20
Fra Wandsbeck vil, foruden den nylig begyndte "Omnibus" af Dr. Hennings, udkomme en Unpolitisches Journal." Stempelafgiften og den strenger Censur i Hamborg ere Aarsag i, at Forfatterne lade deres Aandsproducter trykke i Wandsbeck. (Jtzeh. Wochbl.)